
RAPORT DE SPECIALITATE
privind modificarea HCL nr. 339/12.07.2022 privind aprobarea depunerii proiectului „Timișoara Capitală Europeană a Culturii: Memorialul Revoluției-decembrie 1989”, a descrierii sumare a investiției propuse prin proiect, precum şi a cheltuielilor legate de proiect în vederea finanțării prin Planul Național Redresare și Reziliență 2020-2026, Componenta C11-Turism și Cultură, Investiția I2



         Având în vedere Referatul nr.23150/20.09.2022  al Primarului Municipiului Timișoara și Proiectul de hotărâre privind modificarea HCL nr.339/12.07.2022 privind aprobarea depunerii proiectului „Timișoara Capitală Europeană a Culturii: Memorialul Revoluției-decembrie 1989”, a descrierii sumare a investiției propuse prin proiect, precum şi a cheltuielilor legate de proiect în vederea finanțării prin Planul Național Redresare și Reziliență, Componenta C11-Turism și Cultură, Investiția I2,  

Facem următoarele precizări:

Memoria Revoluției este reflectată în spațiul public doar prin monumente de for public amplasate punctual în zonele relevante pentru evenimentele din decembrie 1989. Valorile Revoluției nu se reflectă în spațiul public dincolo de o comemorare prin memorie a evenimentelor, spațiile urbane aferente nu oferă o calitate urbană care să permită locuitorilor și vizitatorilor să parcurgă traseul pe jos sau cu bicicleta, să se poată opri în siguranță, să poată petrece timp în ele, să comunice și să se informeze despre Revoluția din decembrie 1989. Infrastructura spațiului public din zonele marcante ale Revoluției are nevoie de modernizare și de un mod de a marca evenimentele Revoluției ca parte a experienței de zi cu zi a orașului, respectiv a Capitalei Culturale 2023.

România este datoare cu recunoașterea dramelor provocate oamenilor și societății în întregul ei de regimurile totalitariste, cu precădere în contextul geopolitic actual. Întrucât spațiul public reprezintă memoria Revoluției într-o manieră nesatisfăcătoare la ora actuală, este necesară transformarea acestuia astfel încât să devină un factor de identificare socială și culturală prin care România democratică și europeană va onora memoria victimelor totalitarismelor și va educa generațiile tinere, pentru locuitori și vizitatori, și, în același timp, un factor de dezvoltare economică a orașului.

În lipsa intervențiilor propuse, interesul  locuitorilor și turiștilor cu privire la acest subiect va continua să scadă ceea ce va conduce și la stagnarea potențialului economic al zonei și al orașului. 

În acest sens, a fost demarată procedura de contractare a serviciilor de proiectare pentru obiectivul de investiție publică din cadrul proiectului: „Timișoara Capitală Europeană a Culturii: Memorialul Revoluției-Decembrie 1989” și se fac demersuri pentru obţinerea unei finanțări pentru realizarea acestuia în cadrul  Planului Național de Redresare și Reziliență (PNRR) care reprezintă o oportunitate pentru Municipiul Timişoara de accesare a fondurilor europene alocate prin pregătirea de proiecte mature pentru perioada de programare 2020-2026. 

Depunerea cererii de finanțare „Timișoara Capitală Europeană a Culturii: Memorialul Revoluției-decembrie 1989”,  în cadrul apelului de proiecte PNRR/2022/C11/MIPE/I2./ Modernizarea/crearea de muzee și memoriale, a fost aprobată prin HCLMT nr. 339/12.07.2022. 

Valoarea maximă eligibilă care se poate accesa pentru implementarea proiectului este de 18.799.791,30 lei, fără TVA, echivalentul a 3,819 mil. Euro fără TVA, cursul valutar utilizat fiind cursul Inforeuro aferent lunii mai 2021: 1 euro=4,9227 lei.

Sumele reprezentând cheltuieli neeligibile și/sau conexe care asigură implementarea proiectului „Timișoara Capitală Europeană a Culturii: Memorialul Revoluției-decembrie 1989”, astfel cum acestea vor rezulta din documentațiile tehnico-economice/contractul de lucrări derulate în etapa de implementare, vor fi suportate din bugetul local al Municipiului Timișoara.

[bookmark: _Hlk114563057]Ulterior depunerii proiectului, valoarea neeligibilă a proiectului a fost majorată conform prevederilor instrucțiunii nr. 3/17.08.2022 a Direcției Generale Implementare PNRR și Instrumente Financiare privind interpretarea unitară a eligibilității sumelor prevăzute în anumite linii bugetare cuprinse în bugetul cererilor de finanțare depuse în cadrul Componentei C11 - Turism și cultură Investiția I2. Modernizarea/crearea de muzee și memoriale - PNRR: Art.1 Cheltuielile cu auditul pentru proiect sunt obligatorii și neeligibile, urmând a fi suportate de către solicitanți. 

[bookmark: _Hlk114563123]Având în vedere Notificare cu privire la începerea procedurilor de contractare a proiectului Timișoara Capitală Europeană a Culturii: Memorialul Revoluției-decembrie 1989 înregistrată la Municipiul Timișoara cu numărul CDD2022-403/20.09.2022 și luând în considerare corectarea bugetului proiectului în conformitate cu prevederile Instrucțiunii DGIPNRRIF nr. 3/11.08.2022 privind interpretarea unitară a eligibilității sumelor prevăzute în anumite linii bugetare cuprinse în bugetul cererilor de finanțare depuse în cadrul Componentei C11 - Turism și cultură Investiția 2 – Modernizarea/crearea de muzee și memoriale – PNRR și a prevederilor Ordinului nr. 2175/31.08.2022 pentru modificarea si completarea Ghidului specific – Condiții de accesare a fondurilor europene aferente PNRR în cadrul apelului de proiecte Pilonul IV – Coeziunea socială și teritorială, Componenta C11 – Turism și cultură, Investiția I2 – Modernizarea/crearea de muzee și memoriale,


PROPUNEM:

· Modificarea Art. 2 din Hotărârea Consiliului Local nr. 339/12.07.2022 privind aprobarea depunerii proiectului „Timișoara Capitală Europeană a Culturii: Memorialul Revoluției-decembrie 1989”, a descrierii sumare a investiției propuse prin proiect, precum şi a cheltuielilor legate de proiect în vederea finanțării prin Planul Național Redresare și Reziliență 2020-2026, Componenta C11-Turism și Cultură, Investiția I2 depunerea proiectului „Timișoara Capitală Europeană a Culturii: Memorialul Revoluției-decembrie 1989” în vederea finanțării prin Planul Național Redresare și Reziliență 2020-2026, Componenta C11-Turism și Cultură, Investiția I2 – Modernizarea/crearea de muzee și memoriale, după cum urmează:

” Art. 2: Se aprobă valoarea totală a proiectului cu titlul „Timișoara Capitală Europeană a Culturii: Memorialul Revoluției-decembrie 1989”, în cuantum de 22.353.298,72 lei, din care:
· 18.799.791,00 lei fără TVA (echivalentul a 3,819 mil. Euro fără TVA, cursul valutar utilizat fiind cursul Inforeuro aferent lunii mai 2021: 1 euro=4,9227 lei), respectiv 22.341.398,72 lei inclusiv TVA aferent reprezintă valoare eligibilă;
· 10.000,00 lei fără TVA, respectiv 11.900,00 lei inclusiv TVA aferent, reprezintă cheltuieli neeligibile.”
Celelalte prevederi ale Hotărârii Consiliului Local al Municipiului Timisoara nr. 339/12.07.2022 rămân nemodificate.

Având în vedere prevederile legale expuse în prezentul raport, apreciem că proiectul de hotărâre privind modificarea HCL nr.339/12.07.2022 privind aprobarea depunerii proiectului „Timișoara Capitală Europeană a Culturii: Memorialul Revoluției- decembrie 1989”, a descrierii sumare a investiției propuse prin proiect, precum şi a cheltuielilor legate de proiect în vederea finanțării prin Planul Național Redresare și Reziliență 2020-2026, Componenta C11-Turism și Cultură, Investiția I2, îndeplinește condițiile pentru a fi supus dezbaterii și aprobării plenului consiliului local. 




Direcția Incubator de Proiecte
Serviciul Finanțări Nerambursabile,
Daniela Ghinea, Șef Serviciu

